भीम आर्मी की स्थापाना करने वाले चन्द्रशेखर, अपने गांव में ‘द ग्रेट चमार’ का बोर्ड लगाने के बाद बहुत कम समय में ही दलित समाज के युवाओं में लोकप्रिय हो गए थे. इसके बाद घटे घटनाक्रम में शब्बीरपुर में ठाकुरों और दलितों के बीच विवाद भी हुआ था, जिसके बाद पुलिस ने रावण को जातीय हिंसा में साजिश रचने के आरोप में मई 2017 में गिरफ्तार कर लिया था. गिरफ्तारी के बाद से वे सहारनपुर जेल में हीं बंद हैं. रावण के अगले सोमवार तक जेल से बाहर आने की संभावना है.